പേവിഷ വിഷബാധയേറ്റ് 14കാരന് മരിച്ച സംഭവം നുരയും പതയും വന്ന് നായയും ചത്തു, നാട്ടുകാര് ഭീതിയില് ചേര്ത്തല: ആലപ്പുഴയില്Alappuzha പേവിഷ വിഷബാധയേറ്റ്rabies പതിന്നാലുകാരന് മരിച്ചതിന് പിന്നാലെ ദുരൂഹ സാഹചര്യത്തില് നായയുംdog ചത്തു. ഇതോടെ നാട്ടുകാര് ഭീതിയിലായി. വായില് നിന്നും നുരയും പതയും വന്നാണ് നായ ചത്തത്. നാട്ടുകാര് നോക്കിനില്ക്കെയാണ് നായയുടെ അന്ത്യം. കഴിഞ്ഞ ദിവസം മരിച്ച പതിന്നാലുകാരന് എങ്ങനെ പേവിഷബാധയേറ്റെന്ന് കണ്ടെത്താനാകാത്ത സാഹചര്യത്തില്, വായില് നിന്നും നുരയും പതയും വന്ന് നായ ചത്തതോടെ പ്രദേശമാകെ ഭീതിയിലായിരിക്കുകയാണ്. നായയെ ആരെങ്കിലും വളര്ത്തിയിരുന്നതാണോ എന്നു കണ്ടെത്താന് ശ്രമം തുടങ്ങിയിട്ടുണ്ട്. ചത്ത നായയുടെ ശരീരം പോസ്റ്റുമോര്ട്ടം ചെയ്യാനും പരിശോധനകള്ക്കുമായി ശ്രമങ്ങള് തുടങ്ങി. കഴിഞ്ഞ 16ന് അര്ത്തുങ്കല് സ്രാമ്ബിക്കല് രാജേഷിന്റെ മകന് നിര്മ്മല് രാജേഷ്14 ആണ് ആലപ്പുഴ മെഡിക്കല് കോളേജില് പേവിഷബാധയെ തുടര്ന്നു മരിച്ചത്. മരണശേഷം നടത്തിയ പരിശോധനകളിലാണ് നിര്മ്മലിന് പേവിഷബാധയേറ്റിരുന്നതായി കണ്ടെത്തിയത്. വീട്ടില് വളര്ത്തിയിരുന്ന പട്ടിയില് നിന്നാണോ പേവിഷബാധ ഏറ്റതെന്ന് ആരോഗ്യവകുപ്പും മൃഗസംരക്ഷണ വകുപ്പും തിരുവനന്തപുരം സിയാദില് നിന്ന് വിദഗ്ദരെത്തിയും പരിശോധിച്ചിരുന്നു. എന്നാല് വീട്ടിലെ പട്ടിക്കു പേവിഷബാധയില്ലെന്നാണ് കണ്ടെത്തിയത്. ഈ സാഹചര്യത്തില് വിപുലമായ ബോധവല്ക്കരണ പ്രവര്ത്തനങ്ങള് നടത്തുന്നതിനിടെയാണ് ഇന്ന് ഉച്ചയോടെ നായയെ സ്കൂള് വളപ്പില് ചത്ത നിലയില് കണ്ടെത്തിയത്. ഏറെ നേരം വായില് നിന്നും നുരയും പതയും വന്ന ശേഷമാണ് പട്ടി ചത്തത്. ഇതേ തുടര്ന്ന് ജനങ്ങള്ക്ക് ജാഗ്രതാനിര്ദ്ദേശവും നല്കിയിട്ടുണ്ട്. ചത്ത നായക്ക് പേവിഷബാധ ഏറ്റിട്ടുണ്ടെന്നാണ് ലക്ഷണങ്ങളില് നിന്നും പ്രാഥമിക നിഗമനം. മറ്റുപട്ടികളിലേക്കും ഇതു പകര്ന്നിരിക്കാമെന്നതും ഭീതി ഉയര്ത്തുന്നുണ്ട്. ചേര്ത്തല തെക്ക് പഞ്ചായത്ത് അധികൃതരും പൊലീസും മൃഗസംരക്ഷണ വകുപ്പും ചേര്ന്നാണ് നടപടികള് സ്വീകരിക്കുന്നത്.